Tert-butyylibentsoehappo

tert-Butyylibentsoehappo eli 4-tert-butyylibentsoehappo (C11H14O2) on aromaattisiin karboksyylihappoihin kuuluva orgaaninen yhdiste. Yhdistettä voidaan käyttää hartsien ja muiden polymeerien valmistuksessa.

Ominaisuudet
Huoneenlämpötilassa tert-butyylibentsoehappo on väritöntä kiteistä ainetta. Se ei liukene veteen, mutta liukenee moniin orgaanisiin liuottimiin esimerkiksi etanoliin ja aromaattisiin hiilivetyihin. Yhdiste on heikko happo ja sen happovakion arvo on 6,99·10-7 mol/l.

Valmistus ja käyttö
tert-Butyylibentsoehappoa valmistetaan hapettamalla tert-butyylitolueenia. Yhdistettä käytetään alkydihartsien ja polyestereiden valmistuksessa kontrolloimaan polymeeriketjun pituutta sillä yhdisteessä on vain yksi reagoiva karboksyylihapporyhmä. tert-Butyylibentsoehappo voidaan pelkistää hajusteena käytettäväksi tert-butyylibentsaldehydiksi vedyttämällä. Tämän lisäksi ainetta voidaan käyttää korroosionestoaineena ja lisäaineena leikkuunesteissä.

Lähteet

Aromaattiset yhdisteet
Karboksyylihapot